**O b r a z l o ž e nj e**

uz prijedlog I. Izmjena i dopuna

Programa javnih potreba u sportu Grada Ivanca za 2022. godinu

Prema predloženim I. Izmjenama i dopunama Programa javnih potreba u sportu Grada Ivanca za 2022. godinu, predlaže se osiguranje financijskih sredstava za projekt Rekonstrukcije i dogradnje zgrade javne i društvene namjene – zgrade NK Ivančica u ukupnom iznosu od 2.400.000,00 kuna. Naime, projekt je prijavljen na natječaj Ministarstva turizma i sporta, te prema uvjetima istog, iznos sufinanciranja od strane ministarstva iznosi 1.000.000,00 kuna, dok je izvor financiranja preostalog iznosa od 1.400.000,00 Proračun Grada Ivanca. Predviđena rekonstrukcija objekta uključuje adaptaciju zgrade nogometnog kluba kao i postavljanje modularnih objekata za dodatne svlačionice sa sanitarnim čvorom, te sanirani čvor za posjetitelje. Nužno je izvršiti rekonstrukciju predmetnog objekta radi poboljšanja sportske infrastrukture na terenima NK Ivančica Ivanec.

Nadalje, planirano je povećanje financijskih sredstava u iznosu od 60.000,00 kuna na ime kapitalne donacije za nabavu opreme, što uključuje opremanje nogometnog igrališta NK Mladost Margečan rasvjetnim tijelima. Predmetno je neophodno radi poboljšanja uvjeta za funkcioniranje nogometnog kluba.

Isto tako, dodatno se predlaže osiguranje financijskih sredstava:

- za 57.000,00 kuna za dodatne troškove (priključenje na električnu energiju, troškovi nadzora u predmetu nabave radova te povećanje jediničnih cijena radova prema ponudbenom troškovniku) koji se odnose na postupak radova na izgradnji i postavi modularnih objekata na nogometnom igralištu u Salinovcu,

- za 70.000,00 kuna za dodatne troškove pripremnih aktivnosti koji uključuju geomehanička ispitivanja tla, odnosno izradu cca 6 do 7 istražnih bušotina u svrhu izrade projektno-tehničke dokumentacije za projekt izgradnje Sportskog centra Ivanec. Realizacija projekta uključivala bi izgradnju sportskih terena, atletske staze, ugradnju reflektorske rasvjete, izgradnju građevine s tribinama, fitnes dvoranu i kuglanu, biciklističko-pješače staze i dr.,

- za 25.000,00 kuna za dodatne troškove koji se odnose na izradu projektne dokumentacije u svrhu rekonstrukcije postojeće zgrade NK Mladost Margečan. Postojeći objekt ne zadovoljava uvjete prema standardima Hrvatskog nogometnog saveza te radi omogućavanja daljnjeg održavanja natjecanja potrebno je objekt dograditi.

Sukladno iznijetom, predlaže se Gradskom vijeću Grada Ivanca donošenje predloženih I. Izmjena i dopuna Programa javnih potreba u sportu Grada Ivanca za 2022. godinu.

U nastavku se daje pregled I. izmjena i dopuna predmetnog Programa.

|  |  |  |  |
| --- | --- | --- | --- |
| PROGRAMSKO PODRUČJE | PLAN 2022. | PROMJENA | NOVI PLAN 2022. |
| A.) SPORTSKE UDRUGE I ZSUGI |
| 1. Natjecateljska skupina I. - rukomet, nogomet, košarka, odbojka | 525.000,00 | 0,00 | 525.000,00 |
| 2. Natjecateljska skupina II. - borilački , trkački sportovi, tenis | 77.250,00 | 0,00 | 77.250,00 |
| 3. Natjecateljska skupina III. kuglački, streljački, ribolov, adrenalinski sportovi | 52.500,00 | 0,00 | 52.500,00 |
| 4. Sportska rekreacija | 45.000,00 | 0,00 | 45.000,00 |
| 5. Funkcioniranje ZSUGI | 50.250,00 | 0,00 | 50.250,00 |
| B.) MANIFESTACIJE, ŠKOLSKI KLUBOVI I STRUČNI VODITELJ |
| 6. Sportske manifestacije | 25.000,00 | 0,00 | 25.000,00 |
| 7. Manifestacije u sportskoj rekreaciji | 33.500,00 | 0,00 | 33.500,00 |
| 8. Izravna dodjela | 25.000,00 | 0,00 | 25.000,00 |
| 9. Stručni voditelj ZSUGI | 50.000,00 | 0,00 | 50.000,00 |
| 10. Školski sportski klubovi | 10.000,00 | 0,00 | 10.000,00 |
| C.) NAJAM DVORANA I KAPITALNI PROJEKTI |
| 11. Najam i održavanje objekata za aktivnost sportskih društava | 220.000,00 | 0,00 | 220.000,00 |
| 12. Rashodi za održavanje sportskih terena  NK Mladost 66.200,00  NK Ivančice 32.000,00 | 98.200,00 | 0,00 | 98.200,00 |
| 13. Nogometno igralište Ivanec – adaptacija zgrade | 500.000,00 | 1.900.000,00 | 2.400.000,00 |
| 14. Rekreacijski centar Lančić  . Rekreacijski centar Lančić  - proračun Grada Ivanca 503.652,75  - Državni proračun 653.095,24  - EU sredstva 3.700.873,01 | 4.857.621,00 | 0,00 | 4.857.621,00 |
| 15. Kapitalna donacija za nabavu opreme | 100.000,00 | + 60.000,00 | 160.000,00 |
| 16. Pomoćno nogometno igralište u Salinovcu | 0,00 | + 57.000,00 | 57.000,00 |
| 17. Sportski centar Ivanec | 0,00 | + 70.000,00 | 70.000,00 |
| 18. NK Mladost Margečan – izrada projektne dokumentacije za rekonstrukciju objekta | 0,00 | +25.000,00 | 25.000,00 |
| **SVEUKUPNO:** | **6.669.321,00** | **+2.112.000,00** | **8.781.321,00** |

Sukladno iznijetom, predlaže se Gradskom vijeću Grada Ivanca donošenje predloženih I. Izmjena i dopuna Programa javnih potreba u sportu Grada Ivanca za 2022. godinu.

Upravni odjel za lokalnu samoupravu,

imovinu i javnu nabavu